open-index/open-wikipedia-markdown huggingface dataset:
სასოწარკვეთილი დიასახლისები

**სასოწარკვეთილი დიასახლისები** () — ამერიკული სატელევიზიო დრამედიული სერიალია, შექმნილი მარკ ჩერის მიერ, რომელიც ასევე შოუ რანერიცაა, და პროდიუსირებული ეიბისი სტუდიოს (ვოლტ დისნეი კომპანიის ძირითადი სატელევიზიო სტუდია) და ჩერი პროდაქშენის მიერ. აღმასრულებელი პროდიუსერები, მომავალი მეოთხე სეზონის მიხედვით, მარკ ჩერი, ბობ დეილი, ჯორჯ დაბლიუ პერკინსი, ჯონ პარდი და ჯოუი მერფი არიან.

შოუს მოქმედების ადგილი ქუჩა ვისტერია ლეინია, გამოგონილ ამერიკულ ქალაქში, ფეარვიუ. ის ქალთა ჯგუფის ცხოვრებას მისდევს, მათი გარდაცვლილი მეზობელის თვალით, მაშინ როდესაც ისინი ოჯახური ცხოვრების და საშინაო გასაჭირებს ებრძვიან, ხვდებიან დამალულ საიდუმლოებებს, დანაშაულს და მათი ერთი შეხედვით ლამაზ, გარეუბნულ სამეზობლოს კარებს უკან დამალულ გამოცანებს.

შოუს მთავარ მსახიობთა კოლექტივი შემდეგნაირია: ტერი ჰათჩერი სუზან მაიერის როლს ასრულებს, ფელისიტი ჰუფმანი — ლინეტ სკავო, მარშა კროსი — ბრი ჰოჯი, ევა ლონგორია — გაბრიელ სოლისი და ნიკოლეტ შერიდანი — ედი ბრიტი. ბრენდა სტრონგი არის შოუს მთხრობელი, ის ასევე მერი ელის იანგის როლს თამაშობს, რომელმაც თავი მოიკლა.
მას შემდეგ, რაც შოუს პრემიერა ეიბისიზე შედგა (3 ოქტომბერი, 2004 წელი), ის კრიტიკოსებმა ისევე კარგად მიიღეს, როგორც აუარებელმა მაყურებელმა. სერიალი არის ემის, ოქროს გლობუსისა და კინომსახიობთა გილდიის მფლობელი. 2007 წლის აპრილში ცნობილი გახდა, რომ 115-დან 119 მილიონამდე მაყურებლით ეს ყველაზე პოპულარული შოუა თავის „სამშობლოში“.

## რესურსები ინტერნეტში 
* 
* 

კატეგორია:ამერიკული ტელესერიალები
კატეგორია:2000-იანი წლების ტელესერიალები
კატეგორია:ტელესერიალები ანბანის მიხედვით
ჯეოსელი

**ჯეოსელი** — კომპანია სილქნეტის მობილური კავშირგაბმულობის მიმართულება.

## ისტორია 
ჯეოსელი დაარსდა 1996 წელს, როგორც დამოუკიდებელი კომპანია და გახდა პირველი GSM ოპერატორი საქართველოში (900 MHz სიხშირეზე). პირველი ზარი კომპანიამ  1997 წლის 15 მარტს განახორციელა. კომპანიის დამფუძნებლები იყვნენ თურქული და ქართული მხარეები. ქართული მხარე საკონტროლო პაკეტის მფლობელი იყო.

2001 წლის 27 მარტს ჯეოსელისა და საქართველოში მესამე GSM ოპერატორის GT მობილურის შერწყმის შედეგად, ჯეოსელი GT მობილურის სრულუფლებიანი მფლობელი გახდა (1800 mhz სიხშირეზე), რასაც  წინასწარი გადახდის სისტემის, ლაი-ლაის შემოღება მოჰყვა.

2003 წლიდან კომპანიის საკონტროლო პაკეტის მფლობელი გახდა მსოფლიო კავშირგაბმულობის ბაზრის ერთ-ერთი ლიდერი, შვედურ-ფინური კომპანია TeliaSonera.

2006 წლის მაისში ჯეოსელი UMTS ლიცენზიის მფლობელი ხდება (2100 MHz სიხშირეების სპექტრი).

2018 წელს საქართველოს საკომუნიკაციო სექტორში ყველაზე მსხვილი გარიგების შედეგად ჯეოსელი ქვეყნის უდიდესმა სატელეკომუნიკაციო კომპანია სილქნეტმა შეიძინა. გარიგების ღირებულებამ 153 მილიონი აშშ დოლარი შეადგინა.  აღნიშნული თანხის მობილიზება სილქნეტისთვის  TBC  ბანკმა რამდენიმე საფინანსო ინსტიტუტთან ერთად უზრუნველყო. 1 ნოემბრიდან განხორციელდა შპს ჯეოსელის შერწყმა სს სილქნეტთან, შესაბამისად ჯეოსელმა, როგორც დამოუკიდებელმა სამეწარმეო სუბიექტმა, შეწყვიტა არსებობა და მისი აბონენტებისთვის მობილური საკომუნიკაციო მომსახურების გაწევას, უზრუნველყოფს სილქნეტი.   

## რესურსები ინტერნეტში 
*სილქნეტის ოფიციალური საიტი
* Fintur Holdings B.V. 

## სქოლიო
კატეგორია:საქართველოს სატელეკომუნიკაციო კომპანიები
ლაშკენდერი

**ლაშკენდერი** — მთა საქართველოში, აფხაზეთის ავტონომიურ რესპუბლიკის ოჩამჩირის მუნიციპალიტეტში, ქალაქ ტყვარჩელთან ახლოს. მდებარეობს აფხაზეთის კავკასიონზე. მისი მთავარი მწვერვალის სიმაღლე ზღვის დონიდან 1373 მეტრია.

ლაშკენდერის მთა აფხაზთა შვიდი წმინდა ადგილიდან ერთ-ერთია. მთაზე შემორჩენილია ქრისტიანული ეკლესიის ნანგრევები (945 მ სიმაღლის მწვერვალზე), რომელზეც ლეოპარდების (ან შესაძლოა ძაღლების) ბარელიეფური გამოსახულება იკვეთება. ეკლესია, სავარაუდოდ, VII-XI საუკუნეებისთვის უნდა აეგოთ.

სიტყვა „ლაშკენდერი“, იგივე „ლაშქენდარი“ მეგრულია და ნიშნავს დაჩრდილულ, ჩრდილო ადგილს — „შკენდი||შქერდი||შქედი“ — მთის ჩრდილოეთი ფერდობი, ჩრდილოვანი ადგილი, ჩრდილოეთი მხარე.

## რესურსები ინტერნეტში
* Верещагин Сергей. Абхазия. (Sergey Vereshchagin. Abkhazia) 2004 - 2005. 

## სქოლიო
კატეგორია:აფხაზური წარმართობა
კატეგორია:აფხაზეთის ავტონომიური რესპუბლიკის მთები
კატეგორია:აფხაზეთის კავკასიონის მთები
ATB

**ATB** (სახელი **ანდრე ტანებერგერი**) (დ. 26 თებერვალი, 1973 ფრაიბურგი, საქსონია, გერმანია) — გერმანელი ტრანს და საცეკვაო მუსიკის დიჯეი, მუსიკოსი, და პროდიუსერი. „The DJ List“-ის მონაცემებით, იგი ითვლება მსოფლიოს #1 დიჯეად.

## მუსიკალური კარიერა 
მის ცნობილ სიმღერებს შორისაა 9pm (Till I Come), რომელოც გაერთიანებული სამეფოს მუსიკალური ჩარტების სათავეში მოექცა 1999 წელს და მიჩნეულია პირველ ტრანს მუსიკოსად, ვინც ამ ქვეყნის ჩარტში მოწინავე პოზიცია მოიპოვა. ტრეკი შეიცავდა გიტარის აკორდს, რომელიც ფართოდ პოპულარული გახდა მასებში. გიტარის საუნდი, რომელსაც შემთხვევით მიაგნეს ახალი საწარმოო პულტის გამოცდისას, მისი ადრეული ნამუშევრების ერთგვარ სავაჭრო ნიშნად იქცა. მისი ამჟამინდელი სტილი მეტ ვოკალს და გამრავალფეროვნებულ ჟღერადობას შეიცავს, ხშირია პიანინოს აკორდების გამოყენებაც.

## დისკოგრაფია 
### სტუდიური ალბომები
* ''Movin' Melodies* (1999)
* *Two Worlds* (2000)
* *Dedicated* (2002)
* *Addicted to Music* (2003)
* *No Silence* (2004)
* *Trilogy* (2007)
* *Future Memories* (2009)
* *Distant Earth* (2011)
* *Contact* (2014)
* *neXt'' (2017)

## რესურსები ინტერნეტში 
* 
* 
* 
* ოფიციალური საიტი
* ოფიციალური YouTube არხი
* ოფიციალური Facebook გვერდი

## სქოლიო 
კატეგორია:დაბადებული 26 თებერვალი
კატეგორია:დაბადებული 1973
კატეგორია:გერმანელი დიჯეები
კატეგორია:გერმანელი ჰაუზ მუსიკოსები
კატეგორია:გერმანელი ტრანს მუსიკოსები
კატეგორია:ევროდენს მუსიკოსები
კატეგორია:ცოცხალი ადამიანები
აგამემნონი

[მინი|„[აგამემნონის ნიღაბი“ ნაპოვნი ჰაინრიხ შლიმანის მიერ 1876 წელს მიკენიში.]]
**აგამემნონი** () — მიკენის მეფე, ბერძენთა წინამძღოლი ტროის ომში, ატრევსის ვაჟი, მენელაოსის ძმა. როდესაც ატრევსი მოკლა ეგისთემ და მიკენის მეფე გახდა ეგისთეს მამა თიესტე, ჯერ კიდევ ყმაწვილები — აგამემნონი და მენელაოსი სპარტაში გაიქცნენ და დაქორწინდნენ ტინდარეოსის ქალიშვილებზე; აგამემნონი კლიტემნესტრაზე, ხოლო მოენელაოსი — ელენეზე. აგამემნონს შეეძინა ქალიშვილები: იფიგენია, ქრიზოთემიდა, ლაოდიკე (ტრაგიკოსებთან ელექტრა) და ვაჟი ორესტე. რამდენიმე ხნის შემდეგ, როდესაც მიკენში უკვე აგამემნონი იყო გამეფებული, მენელაოსის ცოლი ელენე მოიტაცა პარისმა. ადრევე დადებული ხელშეკრულების თანახმად, აგამემნონმა შეკრიბა საუკეთესო ბერძენ ვაჟკაცთა დიდი ლაშქარი და თავს დაესხა პარისის მშობლიურ ქალაქ ტროას. ტროაში მისვლამდე ბერძენთა ლაშქარს ავლიდთან პირქარი მოევლინა და წინსვლის ყოველგვარი საშუალება მოუსპო. რადგან ქარი არ აპირებდა ჩადგომას, სამისნოს მიმართეს. სამისნომ განაცხადა, რომ ქარი მანამ არ ჩადგებოდა, სანამ აგამემნონი მსხვერპლად არ გაიღებდა თავის ქალიშვილ იფიგენიას. აგამემნონი იძულებული გახდა შეესრულებინა ღმერთის ეს მეტად არასასიამოვნო სურვილი. მითის ამ დეტალზე ააგო ევრიპიდემ შესანიშნავი ტრაგედია „იფიგენია ავლიდში“.

ტროას ომში აგამემნონმა დიდი გმირობა და სტრატეგიული ნიჭი გამოიჩინა, მაგრამ პატივმოყვარეობითა და სიამაყით ხშირად ვნებდა საერთო საქმეს. კერძოდ, საყოველთაოდ ცნობილია, რომ აქილევსის რისხვის მიზეზი გახდა ის, რომ აგამემნონმა უსამართლოდ წაართვა ტყვე ქალი ბრიზეიდა, მანვე შეურაცხყო აპოლონის ქურუმი ქრიზე და სხვა, რითაც უდიდესი მორალური და მატერიალური ზარალი მიაყენა თანამებრძოლებს. ომის დამთავრების შემდეგ, სამშობლოში დაბრუნებისას, უდიდესი გამარჯვებითა და შინდაბრუნების სიხარულით აღფრთოვანებული აგამემნონი, რომელსაც იმდენად ბედნიერად მიაჩნდა თავი, რომ ღმერთებსაც კი შესძახა, გშურდეთ, ღმერთებო, ჩემი ბედნიერებაო, ვერაგულად მოკლეს ცოლმა — კლიტემნესტრამ და მისმა საყვარელმა ეგისთემ.

ბეოტიასა და პელეპონესის ზოგ ადგილებში არსებული აგმემნონის კულტი იმაზე მიუთითებს, რომ იგი ადრე ადგილობრივი ღმერთი უნდა ყოფილიყო და შემდგომ, ზევსისთვის დაეთმო ადგილი. ამაზე მიუთითებს მისი ერთ-ერთი საკულტო სახელი: — ზევს — აგამემნონი. ხელოვნებაშიც აგამემნონი ზევსისმაგვარად გამოისახებოდა — მშვიდი და დიდებული სახით, კვერთხით ხელში. აგამემნონის ტრაგიკული ბედი აღწერილია ესქილეს „აგამემნონში“, ევრიპიდეს ტრაგედიაში „იფიგენია ავლიდში“, რასინის „იფიგენიაში“ და სხვა.

## იხილეთ აგრეთვე 
*ათენის ეროვნული არქეოლოგიური მუზეუმი

## ლიტერატურა 
კატეგორია:ბერძნული მითოლოგია
კატეგორია:ტროის ომის მონაწილეები
კატეგორია:ილიადას პერსონაჟები
კატეგორია:მითური მეფეები
აბზიანიძე

საკუთარი სახელი **აბზიანიძე** შეიძლება აღნიშნავდეს ერთ-ერთ შემდეგ პიროვნებათაგანს:

* ბადრი აბზიანიძე — პედაგოგი, პოლიტიკოსი
* გივი აბზიანიძე — თანამდებობის პირი
* გიორგი აბზიანიძე — ლიტერატურათმცოდნე
* ზაზა აბზიანიძე — კრიტიკოსი, მწერალი
* კობა აბზიანიძე — ლეიტენანტი, საქართველოს ტერიტორიული მთლიანობისათვის ბრძოლაში დაღუპული
* შალვა აბზიანიძე — ფილოსოფოსი
* ციური აბზიანიძე — მსახიობი

*
კატეგორია:ქართული გვარები
აზმაიფარაშვილი

საკუთარი სახელი **აზმაიფარაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* ზაზა აზმაიფარაშვილი — დირიჟორი
* ზურაბ აზმაიფარაშვილი — მოჭადრაკე
* შალვა აზმაიფარაშვილი — დირიჟორი, კომპოზიტორი

*
კატეგორია:მრავალმნიშვნელოვანი გვერდები გვარის შემცველი სიებით
კაიმანი

**კაიმანი** () — ქვეწარმავლების გვარი ალიგატორისებრთა ოჯახისა. გავრცელებული არიან ცენტრალურ და სამხრეთ ამერიკაში. ბინადრობენ მხოლოდ სუფთა წყალში. გამოიყოფა კაიმანის 3 სახეობა: ნიანგისებრი კაიმანი (), აბზეკილკუდა კაიმანი (), პარაგვაული კაიმანი ().

## რესურსები ინტერნეტში 
* Caiman — კაიმანი 

კატეგორია:ნიანგები
ევროვიზიის სიმღერის კონკურსი 2007

**ევროვიზის სიმღერის კონკურსი 2007** — ევროვიზიის 52-ე სიმღერის კონკურსი. კონკურსში სერბეთმა გაიმარჯვა და ის ჰარტვოლ არენაში ჰელსინკი, ფინეთი ჩატარდა 10 მაისიდან (ნახევარფინალი) 12 მაისამდე (ფინალი). კონკურსის მასპინძელი ტრანსლატორი იყო YLE. ფინეთმა კონკურსის მასპინძლობის უფლება მძიმე მეტალ ჯგუფის ლორდის წყალობით მოიპოვა, რომელმაც ევროვიზიის სიმღერის კონკურსი 2006 მოიგო ფინეთის წარმომადგენლის სახით. ეს ნიშნავდა, რომ ფინეთი პირველად გახდებოდა ევროვიზიის ჩატარების ადგილი. მასპინძლები პოპულარული ფინელი ტელეწამყვანი იანა პელკონენი და ფინელი მუსიკოსი და მსახიობი მიკო ლეპილამპი იყვნენ, ხოლო კრისე სალმინენი მწვანე ოთახიდან ერთვებოდა.

კონკურსის ოფიციალური ლოგო უცვლელი დარჩა, მასპინძელი ქვეყნის, ფინეთის, დროშით შუაგულში. ევროპის მაუწყებელთა გაერთიანებამ და YLE-მ გამოაცხადეს, რომ 2007 წლის კონკურსის თემა იქნებოდა "True Fantasy" (ნამდვილი ფანტაზია), რომელმაც ფინელების და ფინეთის კულტურის პოლარულობა მოიცვა. კონკურსის ვიზუალური თემის გასაფორმებლად დიზაინ-სააგენტო "Dog Design"-მა იზრუნა, კალეიდოსკოპური მონახაზების შექმნით, რომლებიც მრავალგვარი სიმბოლოებისგან გაკეთდა, მათ შორის ძახილის ნიშენებისგან და ასო "F"-ისგან. 2007 წლის 20 თებერვალს კონკურსის გადამუშავებული ოფიციალური საიტი გაეშვა, რომელმაც პირველად გააკეთა იმ წლის თემატური მონახაზები. გამოვიდა ოფიციალური CD და DVD.

ჰარტვოლ არენა, ფინეთის უდიდესი ყინული ოკეის არენა, თავიდანვე ფავორიტი იყო კონკურსის გასამართი ადგილების არჩევისას. არენა თვითონ YLE-ს ოპერაციულ ცენტრთანაა განლაგებული, რაც ლოჯისტიკას აადვილებდა. ასევე, გაკეთდა კონკურსის 13 მილიონ ევროიანი ბიუჯეტის პრეზენტაცია. კონკურსის მასპინძლობის სურვილი გამოთქვეს ფინურმა ქალაქებმა ესპოომ, ტურკუმ და ტამპერემ.

მონაწილეობას იღებდა რეკორდული რაოდენობის - 42 ქვეყანა. ევროპის მაუწყებელთა გაერთიანებამ (ემგ) თავისი შეზღუდვა 40 ქვეყნამდე აღარ გამოიყენა, რაც ზოგიერთი ქვეყნის კონკურსს გარეთ დარჩენას გამოიწვევდა.

2007 წლის 12 მარტს ოფიციალური კენჭისყრა გაიმართა ნახევარფინალში, ფინალში და ხმების გამოცხადებისას ქვეყნების რიგითობაზე.
[thumb|300px|left|კონკურსის გამარჯვებული - [მარია შერიფოვიჩი]]

## შედეგები 
### ნახევარ–ფინალი 
ნახევარ–ფინალი გაიმართა 2007 წლის 10 მაისს. 28 ქვეყნის წარმომადგენლებმა შეასრულეს სიმღერები და 42–მა ქვეყანამ მისცა ხმა.

### ფინალი 
ფინალისტები იყვნენ:
*ოთხი ავტომატური ფინალისტი: საფრანგეთი, გერმანია, ესპანეთი და გაერთიანებული სამეფო;
*10 საუკეთესო ქვეყანა 2006 წლის ფინალიდან (ავტომატური ფინალისტების გარდა);
*10 საუკეთესო ქვეყანა ნახევარფინალიდან..

ფინალი გაიმართა 2006 წლის 12 მაისს. სერბეთმა გაიმარჯვა.

#### ხმის მიცემა ფინალში 
ფინალში მიცემული ხმები ქვეყნებმა შემდეგი თანმიმდევრობით გაგვაცნეს:

1.    
2.     
3.  
4.     
5.    
6.     
7.      
8.     
9.  
10.      
11.      
12.       
13. 
14. 
15. 
16.     
17.       
18.   
19. 
20. 
21. 

22.     
23.  
24.  
25.  
26.      
27.  
28.  
29.  
30.   
31.                         
32.          
33.                      
34.  
35.  
36.               
37.  
38.  
39.  
40.  
41.  
42.  

## სქოლიო 
*

კატეგორია:2007 წელი მუსიკაში
კატეგორია:ევროვიზიის სიმღერის კონკურსები წლების მიხედვით
აგენორი

**აგენორი** (ბერძნ. Ἀγήνωρ -ορος, ὁ) — ბერძნულ მითოლოგიაში რამდენიმე პერსონაჟს უკავშირდება:

## მეფე 
ფინიკიის მეფე, პოსეიდონისა და ლიბიეს ვაჟი, ბელოსის ტყუპისცალი. კადმოსის, კოლიქსის, ფენიქსისა და ევროპეს მამა. [ჰეროდოტეს მიხედვით აგენორი ცხოვრობდა დაახლოებით ძვ. წ. 2000 წელს.

როდესაც ზევსვმა ევროპე მოიტაცა, აგენორმა ვაჟები გაგზავნა მის საძებნელად და დის გარეშე შინ დაბრუნება სასტიკად აუკრძალა. ბევრი ეძებეს ძმებმა და, დიდხანს იხეტიალეს სხვადასხვა მხარეში, მაგრამ ევროპეს კვალსაც კი ვერ მიაგნეს და იძულებულები გახდნენ სხვა ქვეყანაში ეძებნათ თავშესაფარი. ძმები სხვადასხვა ქვეყანაში დასახლდნენ.

## მეომარი 
ანტენორის ვაჟი, ერთ-ერთი ტროელი გმირთაგანი.

როდესაც იგი აქილევსს მარტო შეებრძოლა და როცა ამ უკანასკნელს უნდა ეჯობნა, აგენორის სახე თვით აპოლონმა მიიღო, ბრძოლა მან განაგრძო და სიკვდილისგან იხსნა იგი. აგენორი ბოლოს ნეოპტოლემოსმა მოკლა.

## სქოლიო 
კატეგორია:ბერძნული მითოლოგია
კატეგორია:ფინიკია
კატეგორია:ტროის ომის მონაწილეები
კატეგორია:ტროელები
კატეგორია:ილიადას პერსონაჟები
კატეგორია:პოსეიდონის შთამომავლობა
კატეგორია:მითური მეფეები
აგლავროსი

**აგლავროსი** (ბერძნ. Ἄγλαυρος, ἡ) - კეკროპის ერთ-ერთი ქალიშვილთაგანი, რომელსაც ათენამ გადასცა ყუთი ახლადშობილი ერიხთონიოსით. ათენამ სასტიკად აუკრძალა ქალიშვილს ყუთის გახსნა, მაგრამ ამით უფრო დააინტერესა აგლავროსი და ამ უკანასკნელმა თავის დასთან - ჰერსესთან ერთად, მაინც გახსნა იგი. ამის გამო ათენამ დები უგონობით დასაჯა, დაბნეულები კლდეზე გადაცვივდნენ და დაიხოცნენ (სხვა მითის მიხედვით ჰერსე იყო ჰერმესის შეყვარებული. იგი დაზე ეჭვიანობის გამო ქვად იქცა). ათენის აკროპოლში არსებობდა აგლავროსის საკურთხეველი. ერთი მითის მიხედვით აგლავროსი კეკროპის ცოლი და ჰერსეს დედაა.

კატეგორია:ბერძნული მითოლოგია
აგლაია

**აგლაია** () — ერთ-ერთი ქარიტთაგანი, ზევსისა და ევრინომეს ქალიშვილი, ნერევსის დედა. ჰესიოდეს „თეოგონიაში“ — ჰეფესტოსის ცოლი. ჰეპესტოს უშვა 4 ქალიშვილი. ზოგიერთ ავტორის მიხედვით — ჰეპესტოს მეორე ცოლი, რომელიც ჰეპესტოს გაჰყვა აფროდიტესთან დაშორების შემდეგ.

## ლიტერატურა
* Grimal, Pierre, *The Dictionary of Classical Mythology*, Wiley-Blackwell, 1996, . "Charites" p. 99

## რესურსები ინტერნეტში
კატეგორია:ბერძნული მითოლოგია
კატეგორია:ბერძნული ქალღმერთები
კატეგორია:ნიმფები
კატეგორია:ზევსის შვილები
აგრიონიები

**აგრიონიები** (ბერძნ. Ἀγριώνια, τὰ) - დიონისესადმი მიძღვნილი დღესასწაულები ორქომენში.

## იხილეთ აგრეთვე 
* ბახუსი

კატეგორია:ძველი საბერძნეთი
კატეგორია:ძველბერძნული დღესასწაულები
აგრიოსი

**აგრიოსი** (ბერძნ. Ἄγριος, ὁ) - ნერევსის ძმა, კალიდონის მეფე.

## აგრიოსი ოდისევსის ძე 
აგრიოსი ასევე ერქვა ოდისევსისა და კირკეს ვაჟს, ლატინოსის და ტელეგენოსის ძმას.

კატეგორია:ბერძნული მითოლოგია
ადმეტე

**ადმეტე** (ბერძნ. Αδμητη) - ოკეანოსის ქალიშვილი, პერსეფონეს მეგობარი.

სხვა ვერსიის მიხედვით, ევრისთევსის ქალიშვილი, რომელისთვისაც ჰერაკლემ იპოლიტეს ქამარი მოიპოვა.

კატეგორია:ბერძნული მითოლოგია
კატეგორია:ოკეანიდები
Rinôçérôse

**Rinôçérôse** - არის ფრანგული მუსიკალური ჯგუფი, რომელიც 1990-იანი წლების შუახანებში დაარსდა. ჯგუფის დამაარსებლები არიან ჟან-ფილიპ ფრო და პატრის კერი. მათი მუსიკა როკ და ელექტრონული მუსიკის ერთგვარი ნაზავია. დუეტის წევრები ასევე ფსიქოლოგებიც არიან და საკუთარ თავს "დღისით ფქიქოლოგებს, ღამით კი მუსიკოსებს" უწოდებენ. მუსიკას ისინი ინგლისურ, ფრანგულ და გერმანულ ენებზე ქმნიან.

## რესურსები ინტერნეტში 
* Rinôçérôse-ს ოფიციალური საიტი 

კატეგორია:ფრანგული ჯგუფები
ადმეტოსი

მინი|მარჯვნივ|400პქ|სცენა მითიდან
**ადმეტოსი** () — ქალაქ ფერეს მეფე, თესალიელი გმირი, კალიდონის ნადირობისა და არგონავტთა ლაშქრობის მონაწილე. ფერეტოსის ვაჟი, ევმელოსის მამა, იასონის ბიძაშვილი. ადმეტოსის ფარას ერთხანს აპოლონი მწყემსავდა.

ადმეტოსს სურდა პელიასის ქალიშვილის ალკესტიდას ცოლად შერთვა, მაგრამ პელიასმა განაცხადა, რომ ადმეტოსს თავის ქალიშვილს ცოლად მისცემდა მხოლოდ მაშინ, თუ ქორწილზე მივიდოდა ეტლით, რომელშიც ლომი და გარეული ტახი იქნებოდა შებმული. ამ საქმის მოგვარებაში ადმეტოსს აპოლონი დაეხმარა.

სხვა თქმულების მიხედვით, ადმეტოსმა ალკესტიდა ცოლად შეირთო პელიასის სიკვდილის შემდეგ (იასონის დახმარებით). ქორწინების დროს ადმეტოსს დაავიწყდა არტემიდესთვის მსხვერპლის შეწირვა, რის გამოც განრისხებულმა ღმერთქალმა გველები მიუსია, მაგრამ ამისგანაც აპოლონმა იხსნა.

აპოლონს ისე შეუყვარდა ადმეტოსი, რომ ბოლოს იმის შესაძლებლობაც კი მისცა, რომ ჰადესში (საიქიოში) თავის მაგიერ სხვა გაეგზავნა. ამ პირობაზე მას მხოლოდ უსაყვარლესი ცოლი — ალკესტიდა დათანხმდა. გმირმა ჰერაკლემ ქმრის მოსიყვარულე ალკესტიდა კვლავ დააბრუნა საიქიოდან და ქმარს მიჰგვარა. ამ თემაზე ევრიპიდემ დაწერა ტრაგედია „ალკესტიდა“.

## სქოლიო
კატეგორია:ბერძნული მითოლოგია
კატეგორია:არგონავტები
კატეგორია:ტროელები
კატეგორია:ტროის ომის მონაწილეები
სუბოტექსი

**სუბოტექსი** (Subutex) — დიდ ბრიტანეთში წარმოებული ნარკოტიკული მედიკამენტი, რომელსაც ექიმის ზედამხედველობის ქვეშ მყოფი ჰეროინზე დამოკიდებული პაციენტების სამკურნალოდ იყენებენ. ძირითადად ვრცელდება დასავლეთ ევროპაში ექიმის რეცეპტით.

სუბოტექსი შეიცავს ბუპრენორფინს, მეტადონის მსგავს სინთეტიურ ოპიატს, რომელიც მსუბუქ ეიფორიას იწვევს. მას მიაწერენ ნარკოტიკების დოზის გადაჭარბებით გამოწვეული სიკვდილის 79%-ით შემცირებას საფრანგეთში ბოლო ათწლეულში.

## სქოლიო
კატეგორია:ნარკოტიკები
კატეგორია:ნარკოტიკული მედიკამენტები
ალექსანდრე ნოვიკოვი

**ალექსანდრე ნოვიკოვი** () (დ. 19 ნოემბერი, 1900 — გ. 3 დეკემბერი, 1976) — საბჭოთა სამხედრო მეთაური, ავიაციის მთავარი მარშალი (21 თებერვალი, 1944), საბჭოთა კავშირის ორგზის გმირი (1945, 1945). არმიაში მსახურობდა 1919 წლიდან. მონაწილეობდა რუსეთის სამოქალაქო ომში. 1922-1924 წლებში იყო ქაქუცა ჩოლოყაშვილის რაზმის წინააღმდეგ მებრძოლის სპეციალური რაზმის შტაბის უფროსი.

1922 წელს დაამთავრა „ვისტრელის“ კურსები, 1930 წელს ფრუნზეს სახელობის სამხედრო აკადემია. 1933 წელს მსახურობდა საჰაერო ძალებში. 1939–1940 წლებში მონაწილეობდა საბჭოთა კავშირისა და ფინეთის ომში, ჩრდილო-დასავლეთის ფრონტის საჰაერო ძალების შტაბის უფროსი. 1940 წლიდან ლენინგრადის სამხედრო ოლქის საჰაერო ძალების ხელმძღვანელი. 1942–1943 წლებში — საბჭოთა კავშირის ავიაციის სახალხო კომისარის მოადგილე.

## რესურსები ინტერნეტში
* *Chief Marshal of Aviation AA. Novikov - His 100th Birthday*
* ''Father's Little Watchman* 

## ლიტერატურა
* Kerr, Walter *The Russian Army: Its Men, Its Leaders and Its Battles*, 2005 ISBN 1-4191-5221-1
* Kurowski, Franz *Luftwaffe Aces: German Combat Pilots of World War II*, 2004 ISBN 0-8117-3177-4
* Lauterbach, Richard Edward *These are the Russians*, 1945
* MacCauley, Martin *Who's Who in Russia Since 1900*, 1997 ISBN 0-415-13897-3
* Parrish, Michael *Sacrifice of the Generals: Soviet senior officer losses, 1939–1953*, 2004 ISBN 0-8108-5009-5
* Taylor, Brian D. *Politics and the Russian Army: Civil-military Relations, 1689–2000'', 2003 ISBN 0-521-01694-0

კატეგორია:საბჭოთა კავშირის გმირები
კატეგორია:რუსი სამხედრო მოღვაწეები
კატეგორია:დაბადებული 19 ნოემბერი
კატეგორია:დაბადებული 1900
კატეგორია:გარდაცვლილი 3 დეკემბერი
კატეგორია:გარდაცვლილი 1976
კატეგორია:ფრუნზეს სამხედრო აკადემიის კურსდამთავრებულები
კატეგორია:წითელი ვარსკვლავის ორდენის კავალრები
კატეგორია:მოსკოვში გარდაცვლილები
მანუელ დე ოლივეირა

**მანუელ დე ოლივეირა** ( [mɐ.nu.'ɛɫ do.li.'vɐj.ɾɐ]; დ. 11 დეკემბერი, 1908, პორტუ — გ. 2 აპრილი, 2015, პორტუ) — პორტუგალიელი კინორეჟისორი, ყველაზე ხანდაზმული კინორეჟისორი მსოფლიოში. კინოდებიუტი 1928 წელს მსახიობის როლში ჰქონდა. 1930-იანი წლებიდან რეჟისორ-დოკუმენტალისტად მუშაობდა. პირველი მხატვრული ფილმი "Aniki-Bobó" 1942 წელს გადაიღო პორტუს ბავშვების ყოველდღიურ ცხოვრებაზე.

## რესურსები ინტერნეტში 
* 
* 

კატეგორია:პორტუგალიელი კინორეჟისორები
კატეგორია:დაბადებული 11 დეკემბერი
კატეგორია:დაბადებული 1908
კატეგორია:გარდაცვლილი 2 აპრილი
კატეგორია:გარდაცვლილი 2015
მაფია

[მინი|[1901 წელს პალერმოში გამართული მაფიოზობაში ბრალდებულების სასამართლო პროცესის ჩანახატი]]
**მაფია** (აგრეთვე ცნობილი როგორც **კოზა ნოსტრა**) — განთქმული იტალიური კრიმინალური საიდუმლო საზოგადოება, რომელიც პირველად XIX საუკუნის შუა წლებში ჩამოყალიბდა სიცილიაში. მისი განშტოებები აშშ-ის აღმოსავლეთ სანაპიროზე და ავსტრალიაში XIX ს-ის ბოლოს სიცილიური და სამხრეთ იტალიური ემიგრაციის პერიოდში აღმოცენდა. ჩრდილოეთ ამერიკაში მაფია ხშირად ზოგადად ორგანიზებულ კრიმინალზე მიუთითებს და არა მხოლოდ სიცილიურ კრიმინალურ დაჯგუფებაზე.

## რესურსები ინტერნეტში
* Direzione Investigativa Antimafia (იტალიური)
* მაფია სიცილიის ისტორიაში (ინგლისური)
* Cosa Nostra – მაფიის რებრედინგი  (ინგლისური)
* მაფია დღეს - განახლებადი მაფიის საინფორმაციო საიტი  (ინგლისური)

კატეგორია:ორგანიზებული დანაშაული
კატეგორია:მაფია
კატეგორია:სიცილია
ადონისი (მითოლოგია)

[thumb|right|200px|"ადონისი" - შიშველი რომაული ტორსი. აღდგენილია [ფრანსუა დიუკესნოის მიერ. (პარიზი, ლუვრი)]]
**ადონისი** () — ფინიკიელთა ბუნების ღვთაების ბერძნული სახელწოდება. მოკვდავი და კვლავ გაცოცხლებადი ბუნების განსახიერება. ადონისის კულტის ცენტრი აღმოსავლეთში იყო ქალაქი ჰებალი. ძვ. წ. V საუკუნეში ადონისის კულტი საბერძნეთში გადავიდა, ცოტა მოგვიანებით კი — რომშიც. ბერძნული მითების მიხედვით იგი მშვენიერი მირას, ანუ სმირნას ვაჟია და მისი მამის, კვიპროსის მეფის ვაჟია. ადონისი ბავშვობიდანვე არაჩვეულებრივი სილამაზით გამოირჩეოდა. იგი შეუყვარდა აფროდიტეს, მშობლებს წაართვა და აღსაზრდელად მისცა მიწისქვეშა სამყაროს მფლობელ პერსეფონეს. როდესაც ვაჟი გაიზარდა, პერსეფონეს ისე მოეწონა იგი, რომ აფროდიტეს უარი განუცხადა მის უკან დაბრუნებაზე. ქალღმერთთა დავა დიდხანს გაგრძელდა და საქმე ზევსამდეც კი მივიდა. ზევსმა დაადგინა, რომ ადონისს წელიწადის ერთი მესამედი პერსეფონესთან უნდა გაეტარებინა, ერთი მესამედი —აფროდიტესთან, დანარჩენი დრო კი — თავის ნებაზე. ამის შემდეგ მალე ადონისი ნადირობისას დაგლიჯა გარეულმა ტახმა. მისი სისხლის წვეთებისგან ვარდები აღმოცენდნენო, გადმოგვცემს ლეგენდა.

სხვა მითის მიხედვით, ქალღმერთთა დავა და ადონისის ქვეყნად დაბრუნება მოხდა მას შემდეგ, რაც იგი ტახმა დაგლიჯა. ზოგიერთი მითის მიხედვით ადონისმა თავის სილამაზის წყალობით შეძლო საყვარლად გაეხადა ევრინომე, რამაც ზევსის რისხვა გამოიწვია და ადონისი მოკლა. კიდევ სხვა მითის მიხედვით, ადონისი მოკლა არესმა, აფროდიტეზე ეჭვიანობის გამო.

ადონისის მითი ფართოდაა გავრცელებული სხვადასხვა რელიგიაში ბუნების მოკვდავი და კვლავ გაცოცხლებადი თვისების გამოხატვის სიმბოლოდ (მაგალითად, მითი ქრისტეს მკვდრეთით აღდგომის შესახებ). ფინიკიასა და სირიაში ყოველწლიურად იხდიდნენ ადონისის დღესასწაულს, რომელშიც მხოლოდ ქალები მონაწილეობდნენ. საბერძნეთში ადონისის სახელზე აშენებდნენ ყვავილთა ბაღებს, ადონისისათვის საჩუქრად მიჰქონდათ საკუთარი თმა და სხვა.

ხელოვნებაში ადონისი გამოისახებოდა იშვიათი სილამაზის ყმაწვილად (ჩვეულებრივ, აფროდიტეს გვერდით), ზოგჯერ როგორც მკვდარი, ან მომაკვდავი. მითს აფროდიტესა და ადონისის შესახებ ხშირად იყენებდნენ ხოლმე ხელოვანნი (ტიციანი, ვერონეზე, რუბენსი და სხვა.). 

## ლიტერატურა 
* ოვიდიუსი, *მეტამორფოზები. Translated by A. D. Melville; introduction and notes by E. J. Kenney.* Oxford: Oxford University Press. 2008. .
* Gaius Julius Hyginus, *Astronomica from The Myths of Hyginus* translated and edited by Mary Grant. University of Kansas Publications in Humanistic Studies. Online version at the Topos Text Project.
* Apollodorus, *Apollodorus, The Library, with an English Translation by Sir James George Frazer, F.B.A., F.R.S. in 2 Volumes.* Cambridge, Massachusetts, Harvard University Press; London, William Heinemann Ltd. 1921. Online version at the Perseus Digital Library.
*Aelian, *On Animals, Volume III: Books 12-17*, translated by A. F. Scholfield, Loeb Classical Library No. 449, Cambridge, Massachusetts, Harvard University Press, 1959. Online version at Harvard University Press. .

## რესურსები ინტერნეტში 
*

კატეგორია:ბერძნული მითოლოგია
კატეგორია:ბერძნული ღმერთები
კატეგორია:სიცოცხლე-კვდომა-აღდგომის ღმერთები
კატეგორია:მისტერიები
კატეგორია:ლევანტური მითოლოგია
კატეგორია:ღმერთები ანბანის მიხედვით
ადრასტეია

**ადრასტეია** () — ძველი ბერძნულ მითოლოგიაში, სასჯელისა და შურისძიების ქალღმერთი, ზევსისა და თემიდას (ან ზევსისა და ანანკეს) ქალიშვილი. 

მას აქვს ნემესისთან დაკავშირებული მნიშვნელობა, როგორც მარადიული სამართლიანობის მსახური და შურისმაძიებელი, რომელსაც მოკვდავი ვერ გაექცევა; მაშასადამე, შემდგომი პოეტები არ განასხვავებენ მათ. მისი სახელის წარმოშობა აიხსნება იმით, რომ გმირმა ადრასტუსმა (მეროპეს ძე) პირველმა აღმართა მას სამსხვერპლო ესეპის ნაპირებზე. კირეაში (ფოკიდა) იდგა ადრასტეას ქანდაკება.

## ლიტერატურა
*უნივერსალური ენციკლოპედიური ლექსიკონი : 3 ტომად / შეადგინა ალექსანდრე ელერდაშვილმა. - I-ლი გამოც.. - თბ. : ფანტაზია, 2006

## სქოლიო
კატეგორია:ბერძნული ქალღმერთები
კატეგორია:სამართლიანობის ქალღმერთები
კატეგორია:ბერძნული მითოლოგია
კატეგორია:ღმერთები ანბანის მიხედვით
აედონი

**აედონი** (ბერძნ. Ἀηδών -όνος, δ - ბულბული) - პანდარეოსის ქალიშვილი, ამფიონის ძმის - ძეთოსის მეუღლე, იტილის დედა. აედონის შეეხარბა ნიობეს ბედი, რომელიც ამაყობდა მშვენიერი შვილებით და გადაწყვიტა მისი ვაჟის მოკვლა, მაგრამ სიბნელეში აერია თავისი და მისი შვილები და მოკლა საკუთარი ერთადერთი შვილი - იტილი. ეს რომ ზევსმა გაიგო, აედონი ბულბულად აქცია, რათა ნიადაგ ეტირა საკუთარი ხელით მოკლული შვილი. ბულბული თითქოს მარად მწუხარედ იმეორებს შვილის სახელს: იტილ... იტილ... იტილ...

კატეგორია:ბერძნული მითოლოგია
აეროპე

**აეროპე** (ბერძნ. Αερόπη) — მიკენის დედოფალი, კატრევსის ქალიშვილი, მინოსის შვილიშვილი. კატრევსს უწინასწარმეტყველეს, რომ იგი მოკვდებოდა თავისი შვილების ხელით, ამიტომ მან ახლადშობილი აეროპე გადასაგდებად მისცა მეზღვაურ ნავპელუსს და მან იგი არგოსში გაყიდა. არგოსში აეროპე პლეისთენეს მისთხოვდა, შემდეგ კი პლეისთენეს ძმას - ატრევსს. უფრო გავრცელებული მითის თანახმად აეროპეს შვილები აგამემნონი და მენელაოსი ატრევსისაგან ჰყავდა. ბოლოს აეროპეს თიესტე შეუყვარდა, ამიტომ განრისხებულმა ატრევსმა იგი ზღვაში გადააგდო.

კატეგორია:ბერძნული მითოლოგია
ადრასტე

**ადრასტე** (ბერძნ. Ἄδραστος) — ბერძნულ მითოლოგიაში დაახლოებით ექვს პიროვნებას აღნიშნავს:

## ადრასტე, ტალაოსის ვაჟი 
არგოსის მეფე ტალაოსის ვაჟი. ამფიარაოსისაგან განდევნილი გაიქცა ბაბუასთან სიკიონში და მისი სიკვდილის შემდეგ, ამ ქვეყნის მეფე გახდა. მან დააწესა ნემეური თამაშობანი. ადრასტოსს უწინასწარმეტყველეს, რომ მისი ქალიშვილები ცოლებად გაჰყვებოდნენ გარეულ ტახსა და ლომს. მართლაც, მან ქალიშვილები გაატანა გმირებს: პოლინიკესა და ტიდევსს, რომელთა ფარებზეც გამოსახული იყვნენ გარეული ტახი და ლომი. ადრასტეს ქალიშვილის, არგეასა და პოლინიკეს ქორწინება გახდა მიზეზი "შვიდთა თებეს წინააღმდეგ" ლაშქრობისა. ცნობილია, რომ ეს ლაშქრობა უიღბლო გამოდგა და შვიდი მხედართმთავრისგან დარჩა მხოლოდ ადრასტე, ისიც აპოლონისგან ნაჩუქარი ჯადოსნური სიჩქარის მქონე ცხენის წყალობით. ათი წლის შემდეგ, იგი ხელმძღვანელობს ძლევამოსილ ეპიგონთა ლაშქრობას თებეს წინააღმდეგ. ამ ლაშქრობის დროს, დაიღუპა მისი ვაჟი ეგიალევსი და თვით კი დარდს გადაყვა.

ადრასტეს კულტი გავრცელებული იყო სიკიონში. შესაძლებელია, იგი იყოს სიკიონის ძველი, მიწისქვეშა ძალების ღვთაება. საბერძნეთში ადრასტეს კულტი შეერწყა დიონისეს კულტს.

## ადრასტე, გორდიასის ვაჟი 
## ადრასტე, მეროპის ვაჟი 
## ადრასტე, ტროელი ევრიდიკეს მამა 
## ადრასტე, პოლინიკეს ვაჟი 
## ადრასტე, ტროელი 
ტროას ომის დროს, ეს **ადრასტე** აგამემნონმა მოკლა. 

კატეგორია:ბერძნული მითოლოგია
კატეგორია:შვიდნი თებეს წინააღმდეგ
კატეგორია:ენეიდას VI წიგნის პერსონაჟები
კატეგორია:ილიადას პერსონაჟები
კატეგორია:ტროის ომის მონაწილეები
კატეგორია:ტროელები
კატეგორია:მითური მეფეები
ავგე

**ავგე** (ბერძნ. Αυγή, ἠ) - ათენას ქურუმი, არკადიის მეფის ქალიშვილი. ავგეს მამას უწინასწარმეტყველეს, რომ ბადიშის დაბადება უბედურებას მოუტანდა. მიუხედავად მამის სასტიკი წინააღმდეგობისა, ავგემ შეიყვარა ჰერაკლე და მისგან დაბადა ვაჟი - ტელეფოსი. მამისათვის რომ დაემალა, ავგემ იგი ათენას ტაძარში მიიყვანა. ასეთი საქციელის გამო გამძვინვარებულმა ღმერთქალმა ათენამ ქვეყანას შავი ჭირი მოჰფინა. როდესაც სამისნომ ჭირის გამეფების მიზეზი ახსნა, მეფემ ბრძანა, ჩვილი გზაში დაეგდოთ. ასეც მოიქცნენ და ამის მერე პატარა ტელეფოსს არტემიდეს ირემი კვებავდა. შეშინებული ავგე მისიაში გაიქცა და ცოლად გაჰყვა მეფე ტევთრანტს. როდესაც ტელეფოსი წამოიზარდა, დელფოს სამისნოსაგან გაიგო, თუ სად იმყოფებოდა დედამისი, მონახა და მის ქმარს ეშვილა. სხვა მითის მიხედვით, ავგე მდევართაგან თავდაცვის მიზნით ტელეფოსთან ერთად გადავარდა ზღვაში, გადაცურა და შვილთან ერთად მივიდა მისიაში. ავგესა და ტელეფოსის მითი პერგამული წარმოშობისა ჩანს. ტელეგოსი ითვლებოდა პერგამოსის მეფეთა წინაპრად. პერგამოსის ტაძრის მცირე ფასადზე გამოსახულია სცენები ამ თქმულებიდან.

კატეგორია:ბერძნული მითოლოგია
ავგეა

**ავგეა** (ან ავგიასი, ბერძნ. Αυγείας, δ) — ელიდის მეფე, ჰელიოსის (სხვა ვერსიებით პოსეიდონის) ვაჟი, არგონავტთა ლაშქრობის მონაწილე. 

ავგეამ მამისაგან მემკვიდრეობად უამრავი ჯოგი და რემა მიიღო, რომელთაც ბოსლებსა და თავლებში ინახავდა. ავგიასის ბოსლები და თავლები 30 წლის განმავლობაში არავის გაეწმინდა, რის გამოც დაგროვებული უზარმაზარი რაოდენობის ნაკელის გამო მთელი პელეპონესი ყარდა. ერესთევსის დავალებით ჰერაკლეს ურთულესი დავალება უნდა შეესრულებინა - თავლები უნდა გაეწმინდა. ჰერაკლემ ავგეას აღუთქვა, რომ ერთ დღეში გაწმენდდა თავლებს, სამაგიეროდ კი მეფეს ჯოგთა და რემათა მეათედი უნდა მიეცა. ჰერაკლემ იოლაოსი მოიშველია, თავლებს კედლები მოუნგრია და მდინარეები ალფეოსი და პენეოსი მიუშვა. დაღამებამდე გმირმა დავალება შეასრულა, მაგრამ ავგეამ პირობა არ შეასრულა და ჰერაკლე ხელცარიელი გაისტუმრა. ეს იყო ჰერაკლეს მეექვსე გმირობა, თუმცა ევრისთევსმა ის არ ჩაუთვალა, შარი მოსდო იოლაოსის დახმარებისა და ავგეასათვის გასამრჯელოს გამოძალვის მცდელობისათვის.

ევრისთევსისაგან თავის დახსნის შემდეგ ჰერაკლემ ავგეას ვერაგობა არ აპატია, ელიდაში შეიჭრა და სასტიკი ბრძოლის შემდეგ ისრით განგმირა ავგეა, მისი ვაჟები კი ამოხოცა.

გამოთქმა „ავგეას თავლები” ამ მითიდან მოდის და ძლიერ დაბინძურებულ ადგილსა და ძნელად მოსაწესრიგებელ, არეულ საქმეს გულისხმობს.
## ლიტერატურა 
* უნივერსალური ენციკლოპედიური ცნობარი, გამომცემლობა „აი ია”, ტ.2, თბ, 2008 წ.

კატეგორია:ბერძნული მითოლოგია
კატეგორია:ჰერაკლეს თორმეტი გმირობა
კატეგორია:არგონავტები
კატეგორია:მითური მეფეები
ავგურები

**ავგურები** (ლათ. Augure -s) — ქურუმები ძველ რომში, რომლებიც მომავალს ფრინველების მიმოფრენის მეშვეობით წინასწარმეტყველებდნენ. ქურუმთა ამ კოლეგიას საფუძველი ჩაეყარა ძვ. წ. I საუკუნეში და იარსება ქრისტიანობის საბოლოო გამარჯვებამდე. ავგურებს ზოგჯერ დაცინვით უწოდებენ დაბნეულ წინასწარმეტყველებს. გადატანითი მნიშვნელობით ავგურებს უწოდებენ ტყუილის მთქმელ, ცრუ ადამიანებს. ციცერონის თქმით, ავგურები მატყუარები იყვნენ და როდესაც დაინახავდნენ მორწმუნეებს, რომლებით მთელი გულისყურით უსმენდნენ მათ, ერთიმეორეს გადახედავდნენ და სიცილს ძლივს იკავებდნენ. აქედან მომდინარეობს მხატვრული გამოთქმა „ავგურის სიცილი“, რაც პირმოთნეობასა და მატყუარობას აღნიშნავს.

ციცერონი ისე უყურებდა მათ, როგორც მატყუარებსა და ცრუ მეცნიერთ.

## ლიტერატურა 
* უნივერსალური ენციკლოპედიური ცნობარი, გამომცემლობა „აი ია”, ტ. 2, თბ, 2008 წ.

კატეგორია:ძველი რომაული რელიგია
კატეგორია:ქურუმები
ავგუსტალები

**ავგუსტალები** (ლათ. Augustales) — ქურუმთა კოლეგია ძველ რომში, რომლის მოვალეობას შეადგენდა იმპერატორის კულტის სხვადასხვა ქალაქში გავრცელება. კოლეგიაში მიიღებოდნენ მხოლოდ და მხოლოდ ყოველმხრივ საიმედო მოქალაქეები.

კატეგორია:ძველი რომაული რელიგია
კატეგორია:ქურუმები
ავერნუსი

მინი|250პქ|აპოლონის დანგრეული ტაძარი ავერნუსში
**ავერნუსი** (ლათ. Avernus) — კუმაში, იტალია, არსებული ერთ-ერთი კრატერის ძველი რომაული სახელწოდება, რომელიც კამპანიაში, ნეაპოლის ჩრდილოეთით მდებარეობს. კრატერის წიაღში ტბა ავერნოა, საიდანაც მყრალი, მომწამვლელი ჰაერი ამოდიოდა. ამის გამო ამ ტბას ძველი რომაელები ჰადესში შესასვლელ ერთ-ერთ კარად მიიჩნევდნენ.

## რესურსები ინტერნეტში
* *Cyclopædia* (1728) სტატია “Averni”.

კატეგორია:რომაული მითოლოგია
ავზონიუსი

**ავზონიუსი** (ბერძნ. Αύσων ლათ. ? ინგლ. Ausonus) - იტალიის პირველი მეფე, ოდისევსისა და კირკეს (ან კალიპსოს) ვაჟი. ავზონიუსთანაა დაკავშირებული იტალიის მოსახლეობის პირველი სახელწოდება - ავზონები. ახალი დროის მთელ რიგ ნაწარმოებებში იტალიას ავზონია ეწოდება.

კატეგორია:ბერძნული მითოლოგია
კატეგორია:რომაული მითოლოგია
ავრორა

* ავრორა (მითოლოგია) — რომაული განთიადის ქალღმერთი
* ავორა (კრეისერი) — რუსული კრეისერი
* ავტორა (ასტეროიდი) — 94-ე ასტეროიდი, აღმოჩენილი 1867 წელს.
ავტოლიკოსი

**ავტოლიკოსი** (), **ავტოლიკე** — ქურდების ღმერთის ჰერმესისა და ქიონეს ვაჟი, ანტიკლეას მამა, დიდი ქურდი, ოინბაზი და მაქცია, ბერძენთა შორის უცბიერეს ოდისევსის პაპა. ერთი ვერსიით ოაზონის დედის პოლიმედეს მამაც. თუმცა ჰომეროსი არ ასახელებს მის მშობლებს, მაგრამ ეს იყო ჰერმესის ორეული, მისგან ისწავლა ქურდობა, გაიძვერობა, საგანთა გაუჩინარება და ისე შეცვლა, რომ პატრონი ვეღარ ცნობდა. შეეძლო ნებისმიერი სახის მიღება. ჭიდაობას ასწავლიდა ჰერაკლეს. შემდეგ ექალიის მეფეს ევრიტეს ჯოგი მოჰპარა და მეფემ ქურდობა ჰერაკლეს დასწამა, რასაც მოჰყვა ევრიტეს და მისი სამეფო ოჯახის ამოწყვეტა ჰერაკლესაგან. ხელთ იგდო ამინტორის ტყავის ქუდი, ტახის ეშვებით მორთული.

## ლიტერატურა
*გელოვანი ა., „მითოლოგიური ლექსიკონი“, თბილისი, 1983, გვ. 32

## რესურსები ინტერნეტში
* ავტოლიკოსი — კლასიკური ენციკლოპედია

კატეგორია:გამოგონილი ქურდები
კატეგორია:ბერძნული მითოლოგია
ავტოქთონი (მრავალმნიშვნელოვანი)

**ავტოქთონი** შეიძლება აღნიშნავდეს:

* ავტოქთონი — რაიმე ადგილის ძირძველი მოსახლეობა (იხ. აბორიგენები)
* ავტოხთონი — ატლანტიდის მეფე
მარსელ მარსო

thumb|მარსელ მარსო
**მარსელ მარსო** ( ნამდვ. სახელი — მარსელ მანჟელი; დ. 22 მარტი, 1923, სტრასბურგი — გ. 22 ოქტომბერი, 2007, პარიზი) — ფრანგი მსახიობი-მიმი, პარიზის მიმების სკოლის დამაარსებელი. ამ ჟანრის ყველაზე განთქმული წარმომადგენელი მსოფლიოში. მას მიაკუთვნებენ მიმის ხელოვნების აღორძინებას მეორე მსოფლიო ომის შემდეგ.

## ლიტერატურა
* Martin, Ben. *Marcel Marceau: Master of Mime*, Paddington Press (UK) Limited, 1978. ISBN 0-448-22680-4
* Royce, Anya Peterson. *Movement and Meaning: Creativity and Interpretation in Ballet and Mime*, Indiana University Press, 1984. ISBN 0-253-33888-3

## რესურსები ინტერნეტში
* 
* 
* 
* შესანიშნავი კარიერა" მარსელ მარსო  Salon.com-ზე

კატეგორია:ფრანგი მსახიობები
კატეგორია:ფრანგი მიმები
კატეგორია:დაბადებული 22 მარტი
კატეგორია:დაბადებული 1923
კატეგორია:გარდაცვლილი 22 ოქტომბერი
კატეგორია:გარდაცვლილი 2007
კატეგორია:მსახიობები ანბანის მიხედვით
დავით ლორთქიფანიძე

**დავით ოთარის ძე ლორთქიფანიძე** (დ. 5 აგვისტო, 1963, თბილისი) — ქართველი ანთროპოლოგი და არქეოლოგი, მეცნიერებათა დოქტორი (2001), საქართველოს ეროვნული მუზეუმის გენერალური დირექტორი (2004-დან), თბილისის სახელმწიფო უნივერსიტეტის პროფესორი, საქართველოს მეცნიერებათა ეროვნული აკადემიის წევრ–კორესპონდენტი (2009), აშშ-ის მეცნიერებათა ეროვნული აკადემიის უცხოელი წევრი (2007), ხელოვნებისა და მეცნიერების მსოფლიო აკადემიის (WAAS, აშშ) ნამდვილი წევრი (2007). ცნობილი არქეოლოგის ოთარ ლორთქიფანიძის ვაჟი.

## ბიოგრაფია
1985 წელს დაამთვარა თსუ-ს გეოგრაფია-გეოლოგიის ფაკულტეტი, ხოლო 1992 წელს დაიცვა საკანდიდატო დისერტაცია. 1999-2000 წლებში პარიზის ნაციონალური ისტორიული მუზეუმის მიწვეული პროფესორი იყო. გამოქვეყნებული აქვს 100-მდე სამეცნიერო ნაშრომი (მათ შორის რამდენიმე მონოგრაფია) ანთროპოლოგიის, პალეოეკოლოგიის, ჰომინიდების ევოლუციისა და არქეოლოგიის დარგში. ორგანიზებული აქვს მრავალი მნიშვნელოვანი სამეცნიერო და კულტურული ღონისძიება. 2002 წლიდან ევროპის კულტურის პარლამენტის წევრია. მიღებული აქვს მრავალი ჯილდო: საქართველოს ღირსების ორდენი (2000), მონაკოს პრინცის ორდენი (2001), ფრანგული ორდენი "Palmes Academiques" (2002), საფრანგეთის ღირსების ორდენი (2006), გივი მარგველაშვილის პრემია (2015).

დმანისის არქეოლოგიურ გათხრებზე მუშაობისას ჯგუფმა მისი ხელმძღვანელობით აღმოაჩინა უძველესი ადამიანისმაგვარი არსების თავის ქალა, რომელსაც homo erectus-ის წინაპრად მიიჩნევენ, დროებითი სახელით Homo georgicus.

## რესურსები ინტერნეტი
## სქოლიო
კატეგორია:ქართველი ანთროპოლოგები
კატეგორია:ქართველი არქეოლოგები
კატეგორია:საფრანგეთის ღირსების ორდენის კავალრები
კატეგორია:საქართველოს მეცნიერებათა ეროვნული აკადემიის აკადემიკოსები
კატეგორია:ცოცხალი ადამიანები
ჯან იუანი

მინი|250პქ|ჯან იუანი, 2007 წელს
**ჯან იუანი** (ტრად.: 張元; გამარტ.: 张元; პინ.: Zhāng Yuán; დ. 25 ოქტომბერი, 1963, ნანკინი, ჩინეთი) — ჩინელი კინორეჟისორი. 1989 წელს დაამთავრა პეკინის კინოაკადემია კინემატოგრაფიის ბაკალავრის ხარისხით. ჩინეთის კინორეჟისორთა მეექვსე თაობის წევრი.

## რესურსები ინტერნეტში
* 
* 
* 

## სქოლიო
კატეგორია:ჩინელი კინორეჟისორები
კატეგორია:დაბადებული 25 ოქტომბერი
კატეგორია:დაბადებული 1963
კატეგორია:პეკინის კინოაკადემიის კურსდამთავრებულები
კატეგორია:ცოცხალი ადამიანები
ათამასი

**ათამანტი** ან **ათამასი**(ბერძნ. Ἀθάμας -αντος, ὁ) — მინიელთა მეფე (ბეოტიაში), ორქომენის მმართველი, მეფე ეოლოსის ვაჟი, ელინის შვილიშვილი, სალმონევსის ძმა. ათამანტი ღრუბელთა ღმერთქალ ნეფელეს და მისგან შეეძინა ფრიქსე და ჰელე. კადმოსის ქალიშვილმა ინომ, როგორც კი ათამანტის მეუღლე გახდა, შეიზიზღა ნეფელესაგან ნაშობი გერები და მოახერხა ის, რომ ათამანტს მათი მსხვერპლად შეწირვა გადააწყვეტინა. ჰეროდორე სიცილიელის მიხედვით, ათამანტი თემისტოს მეუღლეა და მათი ყველაზე უმცროსი შვილებია ფრიქსე და ჰელე. გვიან, როდესაც ათამანტი უნდა შეეწირათ მსხვერპლად, კოლხეთის სამეფოდან მოვიდა ფრიქსეს ვაჟი კიტისოროსი და მოხუცებული პაპა სიკვდილისგან იხსნა. თუმცაღა, ამის გამო ღმერთებმა მთელს მის შთამომავლობას ღვთის რისხვა დაატეხეს.

ჰერამ ათამანტს გონება დაუხშო და ინოს შვილები დაახოცინა. ბეოტიიდან გაძევებულმა ათამანტმა სამისნოს მიმართა რჩევისათვის, თუ სად დასახლებულიყო მოხუცებულობის ჟამს. სამისნომ ურჩია, რომ დამკვიდრებულიყო იქ, სადაც მხეცები უცხოდ მიიღებდნენ, მაგრამ არაფერს დაუშავებდნენ. ბევრი ხეტიალის შემდეგ იგი წააწყდა მგლის ხროვას, რომლებმაც მის დანახვაზე თავი მიანებეს ცხვრის გლეჯას და გაიფანტნენ. ამ ადგილზე ააშენა მან ქალაქი, თავისი სახელი უწოდა და ზოგი თქმულების თანახმად თითქოს თემისტოც ამის მერე შეირთო.

## რესურსები ინტერნეტში
## სქოლიო
კატეგორია:ბერძნული მითოლოგია
კატეგორია:მითური მეფეები
ვახტანგ აბაშიძე (ეკონომისტი)

**ვახტანგ აბაშიძე** (დ. 5 იანვარი, 1941. სოფ. ურეხი, ბათუმის რაიონი, საქართველოს სსრ — გ. 11 თებერვალი, 2013) — ქართველი ეკონომისტი, პოლიტიკოსი.

## ბიოგრაფია
დაამთავრა მოსკოვის კოოპერაციული ინსტიტუტის ეკონომიკის ფაკულტეტი. 1931–1990 წლებში მუშაობდა ბათუმსა და ხელვაჩაურში რაიონულ კოოპერატივებსა და საფინანსო ორგანოებში. 1991–1995 წლებში იყო აჭარის ავტონომიური რესპუბლიკის ფინანსთა მინისტრი. 1995 წლიდან დემოკრატიული აღორძინების კავშირის წევრი. 1995-1999 წლებში იყო საქართველოს მე-4 მოწვევის პარლამენტის წევრი (ხელვაჩაურის მაჟორატარი), საარჩევნო ბლოკი „სრულიად საქართველოს აღორძინების კავშირი“. 1999-2004 წლებში იყო საქართველოს მე-5 მოწვევის პარლამენტის წევრი (ხელვაჩაურის მაჟორატარი), საარჩევნო ბლოკი „საქართველოს აღორძინება“. 2004-2008 წლებში იყო საქართველოს მე-6 მოწვევის პარლამენტის წევრი (ხელვაჩაურის მაჟორატარი), საარჩევნო ბლოკი „დემოკრატიული აღორძინების კავშირი “. 
## ჯილდოები 
*1972 — საქართველოს სამომხმარებლო კოოპერაციის ფრიადოსნის წოდება. 
*2002 — ღირსების ორდენის კავალერი

## რესურსები ინტერნეტში 
კატეგორია:დაბადებული 5 იანვარი
კატეგორია:დაბადებული 1941
კატეგორია:გარდაცვლილი 11 თებერვალი
კატეგორია:გარდაცვლილი 2013
კატეგორია:ქართველი ეკონომისტები
კატეგორია:საქართველოს IV მოწვევის პარლამენტის წევრები
კატეგორია:საქართველოს V მოწვევის პარლამენტის წევრები
კატეგორია:საქართველოს VI მოწვევის პარლამენტის წევრები
კატეგორია:ბათუმში დაბადებულები
ვახტანგ
ნინა ჰაგენი

**კატარინა „ნინა“ ჰაგენი** (დ. 11 მარტი, 1955) — გერმანელი მომღერალი, მუსიკოსი. ცნობილია, როგორც „პანკის ნათლია“. აქტიურია, როგორც ადამიანთა და ცხოველთა უფლებების დამცველი.

## დისკოგრაფია
**Nina Hagen Band* (1978)
**Unbehagen* (1979)
**NunSexMonkRock* (1982)
**Fearless / Angstlos* (1983)
**Nina Hagen in Ekstasy / In Ekstase* (1985)
**Nina Hagen* (1989)
**Street* (1991)
**Revolution Ballroom (1993)
**FreuD euch* / *BeeHappy* (1995)
**Om Namah Shivay* (1999)
**Return of the Mother* (2000)
**Big Band Explosion* (2003)
**Irgendwo auf der Welt* (2006)
**Personal Jesus* (2010)
**Volksbeat'' (2011)

## რესურსები ინტერნეტში 
*
*საკონცერტო ვიდეო ჩანაწერები 
*დისკოგრაფია 

კატეგორია:დაბადებული 1955
კატეგორია:გერმანელი მომღერლები
კატეგორია:გერმანელი მუსიკოსები
კატეგორია:დაბადებული 11 მარტი
კატეგორია:ცოცხალი ადამიანები
საქართველოს პარლამენტის საპროცედურო საკითხთა და წესების კომიტეტი

**საქართველოს პარლამენტის საპროცედურო საკითხთა და წესების კომიტეტი** - საქართველოს პარლამენტის ერთ-ერთი კომიტეტი.

## უფლებები
**საპროცედურო საკითხთა და წესების კომიტეტი**: 

*უზრუნველყოფს საქართველოს პარლამენტის რეგლამენტის მოთხოვნათა  დაცვას; 
*განიხილავს კანონპროექტის მომზადებისა და განხილვის ვადის დარღვევის საკითხებს;    
*კონტროლს უწევს საქართველოს კანონებისა და პარლამენტის დადგენილებების გარდამავალი დებულებებით, პარლამენტის ბიუროს გადაწყვეტილებებით განსაზღვრული დავალებების შესრულებას დადგენილ ვადაში;     
*გამოავლენს პარლამენტის წევრთა თანამდებობრივი შეუთავსებლობის შემთხვევებს და შესაბამისად რეაგირებს მათზე;    
*შეისწავლის და განიხილავს: პარლამენტის წევრის უფლებამოსილების ცნობისა და ვადამდე შეწყვეტის საკითხებს;     
*განსაზღვრავს კომიტეტებში, საგამოძიებო და სხვა დროებით კომისიებსა და მუდმივმოქმედ საპარლამენტო 
*დელეგაციებში პარლამენტის წევრთა რაოდენობისა და პროპორციული წარმომადგენლობის კვოტებს; 
*პერიოდულად და საჭიროებისამებრ აანალიზებს პარლამენტის წევრის ქონებრივ ან/და საფინანსო მდგომარეობის დეკლარაციის შესახებ ინფორმაციას;     
*ამოწმებს პარლამენტის წევრთა მიერ კომიტეტის სხდომების გაცდენის მონაცემებს და შემდეგ უზრუნველყოფს მის გამოქვეყნებას.

## რესურსები ინტერნეტში
*საპროცედურო საკითხთა და წესების კომიტეტი 

კატეგორია:საქართველოს პარლამენტი
ზურაბ აბაშიძე

**ზურაბ ირაკლის ძე აბაშიძე** (დ. 11 ივნისი, 1951, თბილისი, საქართველოს  სსრ, სსრკ) — ქართველი დიპლომატი. ქართული ენციკლოპედიის მთავარი სამეცნიერო რედაქციის მთავარი რედაქტორი. დაამთავრა მოსკოვის უცხო ენათა ინსტიტუტი. დაცული აქვს საკანდიდატო დისერტაცია ესპანისტიკაში (1983). არის პოლიტოლოგიის მეცნიერებათა დოქტორი (2001). გამოქვეყნებული აქვს სამეცნიერო სტატიები ესპანისტიკასა და პოლიტოლოგიაში. არის ავტორი წიგნისა „ნატო და საქართველო: უტოპიიდან რეალობისკენ“ (2000). იყო საბჭოთა კავშირის კომუნისტური პარტიის წევრი (1976-1990).

## ბიოგრაფია
1973 წელს დაამთავრა მოსკოვის უცხო ენათა ინსტიტუტი. 1974-1978 წლებში იყო  საგარეო საქმეთა სამინისტროს პირველი მდივანი; 1978-1980 წლებში საბჭოთა საკონსულოს ატაშე ბომბეიში; 1980-1984 წლებში საქართველოს საგარეო საქმეთა სამინისტროს განყოფილების გამგე; 1984-1988 წლებში საბჭოთა კავშირის საელჩოს მრჩეველი ესპანეთში; 1993-2000 წლებში საქართველოს საგანგებო და სრულუფლებიანი ელჩი ბენილუქსის ქვეყნებში და ევროკავშირთან და ნატოსთან საქართველოს მისიის ხელმძღვანელი; 2000 წელს საქართველოს საგარეო საქმეთა მინისტრის მოადგილე; 2000-2004 წლებში რუსეთის ფედერაციაში საქართველოს საგანგებო და სრულიფლებიანი ელჩი; 2012 წელს დაინიშნა რუსეთთან ურთიერთობის საკითხებში პრემიერის სპეციალური წარმომადგენლად.

არის საქართველოს უცხოეთთან მეგობრობის საზოგადოების პრეზიდიუმის თავმჯდომარე (1988-1993).

### პოზნერის ვიზიტის ჩანაწერი
2023 წლის ივნისში YouTube არხზე გავრცელდა ზურაბ აბაშიძისა და მარკ ზილბერკვიტის ჩანაწერი, რომლის ავთენტურობა თავად აბაშიძემ დაადასტურა, თუმცა „შინაარსობრივად დაჩეხილი, დამონტაჟებული ფეიკი“ უწოდა. 

ჩანაწერში, ამ პერიოდში - პრემიერ-მინისტრის სპეციალური წარმომადგენელი, ზურაბ აბაშიძე რუს ჟურნალისტს ვლადიმერ პოზნერსა და მის გარემოცვას ბოდიშს უხდის 2021 წლის 31 მარტს მომხდარი ინციდენტის გამო, როცა თბილისში აქტივისტებმა ვლადიმირ პოზნერის დაბადების დღე ჩაშალეს, საქართველოში ჩამოსულ პოზნერსა და მის სტუმრებს კი ქვეყნის დატოვება პროტესტის ფონზე მოუხდათ.

აუდიოჩანაწერის მიხედვით, ზურაბ აბაშიძე მარკ ზილბერკვიტს ურეკავს და მომხდარის გამო ბოდიშს უხდის, აქციის მონაწილეებს კი, რომლებმაც პანდემიის გამო დაწესებული კომენდანტის საათის პირობებში რუსი ჟურნალისტისა და მისი გარემოცვის რესტორანში ქეიფი გააპროტესტეს, „ნაცისტებს“, „სააკაშვილის მოსყიდულებს“, „უროდებს” და „ზონდერებს“ უწოდებს. ვიდეოზე, რომლის ავთენტურობაც დადგენილი არაა, მითითებულია, რომ საუბარი 2021 წლის 1 აპრილს შედგა.

## ბიბლიოგრაფია
* ცივი ომი-წარსული თუ დღევანდელობა? (ავტორი). - თბ., 2009. - 224. - ISBN: 978-99928-20-36-0
* ნატო და საქართველო : უტოპიიდან რეალობისკენ (ავტორი). - თბ., 2000. - 288

## რესურსები ინტერნეტში
## სქოლიო
კატეგორია:დაბადებული 11 ივნისი
კატეგორია:დაბადებული 1951
კატეგორია:ქართველი ენათმეცნიერები
კატეგორია:ქართველი პოლიტიკის მეცნიერები
კატეგორია:ქართველი დიპლომატები
ზურაბ
კატეგორია:საბჭოთა კავშირის კომუნისტური პარტიის წევრები
სტანისლავ პეტროვი

მინი|სტანისლავ პეტროვი, მის სახლში 2016 წელს.
**სტანისლავ პეტროვი** ( დ. 7 სექტემბერი, 1939, ვლადივოსტოკი — 19 მაისი, 2017, ფრიაზინო, მოსკოვის ოლქი) — რუსეთის სტრატეგიული სარაკეტო ძალების პოდპოლკოვნიკი, რომელმაც 1983 წლის 26 სექტემბერს მსოფლიო პოტენციური ბირთვული ომისგან იხსნა. ჩათვალა, რომ აშშ-ის ბირთვული ქობინების საბჭოთა კავშირისკენ მოძრაობის კომპიუტერული ანგარიში აშკარა შეცდომა იყო, პეტროვმა, ის რაც ბირთვულ თავდასხმას ჰგავდა, ცრუ განგაშად გამოაცხადა. გაურკვეველია, შემდგომში მან ამ შეცდომის ანგარიში ჩააბარა თუ არა ხელმძღვანელობას. მოგვიანებით დამტკიცდა, რომ კომპიუტერის მონაცემებში სინამდვილეში შეცდომა იყო. სამხედრო საიდუმლოებისა და საერთაშორისო პოლიტიკის გამო, პეტროვის ქმედება 1998 წლამდე საიდუმლოდ ინახებოდა.

## რესურსები ინტერნეტში
* BrightStarSound.com a tribute website, multiple pages with photos and reprints of various articles about Petrov
* Nuclear War:  Minuteman
* The Nuclear War that Almost Happened in 1983 (posted 9-5-03)
* Armageddon Almost Not Averted
* World Citizen Award 

## სქოლიო 
კატეგორია:საბჭოთა სამხედრო მოღვაწეები
კატეგორია:ცივი ომი
კატეგორია:დაბადებული 1939
მოძრაობა ერთიანი საქართველოსთვის

**მოძრაობა ერთიანი საქართველოსთვის** — პოლიტიკური პარტია საქართველოში 2007-2011 წლებში.

## ისტორია
პარტია დაარსდა 2007 წლის აგვისტოში ნაციონალური მოძრაობის ყოფილი წევრების მიერ, თავდაცვის ყოფილი მინისტრის, ირაკლი ოქრუაშვილის მეთაურობით.

პარტიის დაარსების შესახებ ირაკლი ოქრუაშვილმა გამოაცხადა 2007 წლის 25 სექტემბერს. ყრილობა შედგა დეკემბერში. პარტიის დამფუძნებელთა შორის იყვნენ დეპუტატები: თეო ტლაშაძე, ქეთევან მახარაშვილი, კოკა გუნცაძე, გია ცაგარეიშვილი, გია თორთლაძე, დავით კოღუაშვილი; ჟურნალისტები: ნათია ლაზაშვილი, ნანა ლეჟავა; ასევე: ლევან ნიკოლაიშვილი (თავდაცვის მინისტრის ყოფილი მოადგილე), ეკა ბესელია (ადვოკატი). თავმჯდომარედ აირჩიეს გია თორთლაძე, გენერალურ მდივნად - გიორგი ცაგარეიშვილი.

პარტია დაფუძნებისთანავე შევიდა ერთიანი სახალხო მოძრაობის ეროვნული საბჭოს შემადგენლობაში და იყო 2007 წლის ნოემბრის აქციების თანაორგანიზატორი. ვადამდელ საპრეზიდენტო არჩევნებში მხარს უჭერდა ლევან გაჩეჩილაძეს. 2008 წლის საპარლამენტო არჩევნებში მონაწილეობდა გაერთიანებული ოპოზიციის ბლოკის შემადგენლობაში. ბლოკმა მიიღო 17,73%, მაგრამ უარი განაცხადა მოპოვებულ მანდატებზე.

პარტია დატოვა ბევრმა დამფუძნებელმა, მათ შორის: გია თორთლაძემ, გიორგი ცაგარეიშვილმა (ორივემ 2008 წლის 3 მარტს), კოკა გუნცაძემ, ნინო ლეჟავამ, ნათია ლაზაშვილმა.

2009 წლის აპრილსა და მაისში პარტია იყო ერთ-ერთი ორგანიზატორი მიხეილ სააკაშვილის გადადგომის მოთხოვნით მიმდინარე საპროტესტო აქციებისა. პარტია არ მონაწილეობდა 2010 წლის თვითმართველობის არჩევნებში. 2011 წლის 18 დეკემბერს სასტუმრო „რედისონ ბლუ ივერიაში“ „მოძრაობა ერთიანი საქართველოსთვის“ და „ქართული პარტიის“ გაერთიანებული სადამფუძნებლო ყრილობა გაიმართა. ყრილობაზე „მოძრაობა ერთიანი საქართველოსთვის“ და „ქართულ პარტიას“ შეუერთდა.

## სქოლიო
კატეგორია:საქართველოს პოლიტიკური პარტიები
კატეგორია:2007 წელს დაარსებული პოლიტიკური პარტიები
ხუთი ოჯახი

**«ხუთი ოჯახი»** (Five Families) — იტალიურ-ამერიკული მაფიის ხუთი უმსხვილესი და ყველაზე გავლენიანი "ოჯახი" ნიუ-იორკში. მათ ეკუთვნის ოჯახები: ბონანო, გამბინო, ჯენოვეზე, კოლომბო (ან პროფაჩი, ჯოზეფ "დონ პეპინო" პროფაჩის სახელზე - ერთ-ერთი ბოსის, რომელიც დიდი ხნის განმავლობაში ხელმძღვანელობდა ამ ოჯახს) და ლუკეზე.

ამ ოჯახების ბოსები ამჟამად არიან:
* ბონანო — მიქაელ მანკუზო (2013-დან);
* გამბინო —პიტერ გოტი  (2001-დან);
* ჯენოვეზე —ლიბორიო ბელომო (2010-დან);
* კოლომბო — კარმაინ "ჯუნიორ" პერსიკო (1979-1981; 1985-დღემდე);
* ლუკეზე — ვიტორიო "ვიკ" ამუსო ("ოფიციალური" ბოსი 1987 წლიდან; მმართველობა ამჟამად ხორციელდება მმართველი კომიტეტის მიერ, რომელიც სამი კაპოსგან შედგება — ანიელო "ნეილ" მილიორე, ჯოსეფ დინაპოლი და მეთიუ მადონა).

კატეგორია:ორგანიზებული კრიმინალური ჯგუფები
კატეგორია:მაფია
PHASE 2

**PHASE 2** (ფაზა 2) — ერთ-ერთი ყველაზე გავლენიანი და კარგად ცნობილი ნიუ-იორკელი გრაფიტის მხატვარი 1970-იან წლებში. მას მიაწერენ "ბუშტისმაგვარი ასოებით" გრაფიტის წერის სტილის მოგონებას. ის ასევე გავლენიანი ფიგურა იყო ადრეული ჰიპ-ჰოპის სცენაზე.

კატეგორია:ამერიკელი გრაფიტის მხატვრები
ელექტრონიკა (მრავალმნიშვნელოვანი)

**ელექტრონიკა** შეიძლება აღნიშნავდეს:

*ელექტრონიკა — მეცნიერება ელექტრონული მოწყობილობების გამოყენების შესახებ.
*„ელექტრონიკა“ — საბჭოთა სავაჭრო ნიშანი.
*ელექტრონიკა — მიმდინარეობა მუსიკაში

## იხილეთ აგრეთვე
*ელექტრონული მუსიკა
ზაზა აბაშიძე

**ზაზა (ზაალ) აბაშიძე** (დ. 28 ნოემბერი, 1957, თბილისი, საქართველო) — ქართველი ისტორიკოსი, საქართველოს ეროვნული ბიბლიოთეკის ყოფილი დირექტორი, საეკლესიო-საენციკლოპედიო ცენტრის გამგეობის თავმჯდომარე; ხელნაწერთა ეროვნული ცენტრის ხელმძღვანელი.

## ბიოგრაფია
1979 წელს დაამთავრა თბილისის სახელმწიფო უნივერსიტეტის ისტორიის ფაკულტეტი; 1975 წელს მოსკოვის სახელმწიფო ისტორია-არქივმცოდნეობის ინსტიტუტის ისტორია-არქივმცოდნეობის ფაკულტეტი. ისტორიის მეცნიერებათა კანდიდატი, დოცენტი. მსახიობ დოდო აბაშიძის შვილი.

1980-1981 წწ. მუშაობდა თბილისის სახელმწიფო უნივერსიტეტის ისტორიის კათედრის ლაბორანტად. 1981-1983 წწ. ამავე უნივერსიტეტის ტოპონიმიკის ცენტრის უმცროს მეცნიერ-თანამშრომლად; 1983-1991 წწ. საქართველოს ისტორიის კათედრის უმცროს მეცნიერ-თანამშრომლად; 1991-2001 წწ. საქართველოს ისტორიის კათედრის მასწავლებლად; 1993-1995 წწ. მუშაობდა საქართველოს საგარეო საქმეთა სამინისტროში სახვადასხვა თანამდებობებზე. 1997-1988 წწ. გაიარა სტაჟირება ოქსფორდის უნივერსიტეტში რელიგიის მცოდნეობის სპეციალობით, ხოლო 2000 წ. რეგენსბურგის აღმოსავლეთის ეკლესიათა ინსტიტუტში აღმოსავლეთის ეკლესიათა ისტორიის სპეციალობით. 2001-2005 წწ. თსუ-ს საქართველოს ისტორიის კათედრის დოცენტი. 2005-2006 წწ. საქართველოს პარლამენტის ეროვნული ბიბლიოთეკის გენერალურ დირექტორი. 2007 წ. საქართველოს ეროვნული არქივის თავმჯდომარის მრჩევლი. 2006 წლიდან დღემდე არის საქართველოს საპატრიარქოს საეკლესიო-საენციკლოპედიო ცენტრის ხელმძღვანელი. 2009 წლიდან დღემდე მუშაობს საქართველოს საპატრიარქოს წმ. ანდრიას სახელობის ქართული უნივერსიტეტის საეკლესიო ისტორიისა და სამართლის სამაგისტრო პროგრამის ხელმძღვანელად. არის სრული პროფესორი. გამოქვეყნებული აქვს 30 სამეცნიერო ნაშრომი.

## რესურსები ინტერნეტში
* ზაზა აბაშიძე - liberali.ge

კატეგორია:დაბადებული 28 ნოემბერი
კატეგორია:დაბადებული 1957
კატეგორია:ქართველი ისტორიკოსები
კატეგორია:ქართველი ტელეწამყვანები
ზ
კატეგორია:საქართველოს ეროვნული ბიბლიოთეკის დირექტორები